উদ্দেশ্য- আবেগ দিয়ে কোনও উদ্যোগ শুরু মানেই হল প্রচুর সমস্যাকে লক্ষ্য করে ছোটা। কিন্তু যদি উদ্দেশ্য স্থির করে কোনও প্রকল্প শুরু করা হয় তখন একটা দীর্ঘ কঠিন প্রতিবন্ধকতার সম্মুখীন হতে হতেই সামনে এগিয়ে যেতে হয়। অর্থপূর্ণ কনটেন্ট, ফিনান্সিয়াল সার্ভিস ও ‌যোগাযোগ, এই তিনটি বিষয়কে ছড়িয়ে দিতে যে বিষয়গুলি বাধার সৃষ্টি করছে সেগুলিকে চিহ্নিত করে তার সমাধান খোঁজ করা নতুন উদ্যোগীদের অন্যতম কর্তব্য। এরমধ্যে কিছু থাকে গ্রাহক সংক্রান্ত সমস্যা, অন্যগুলি সংস্থা সম্পর্কিত সমস্যা। এই ডিজিটাল জামানায় একটা ভাল কাজে গ্রাহকরাও সহযোগীর ভূমিকা পালন করতে পারেন। বিশেষজ্ঞদের পরামর্শ, সফল হতে গেলে সমস্যার প্রেমে পড়া জরুরি। দরকার গ্রাহক পরিষেবা নিয়ে সবসময় সতর্ক থাকা। নচেৎ শিল্পোদ্যোগী নিজেই নিজের প্রযুক্তি নিয়ে বিভ্রান্ত হবেন। অন্যদিকে আবেগ আর উদ্দেশ্য নিজেদের মধ্যে গাঁটছড়া বাঁধলে যে কোনও উদ্যোগপতি নিজের উন্নতির রোডম্যাপ নিজেই তৈরি করতে পারবেন।